Алґебра

Алґебра є область математікы занимаюча ся абстрактныма понятями штруктуры (даякого обєкту) і одношінями (міджі даякыма обєктами). Єй резултаты мають вызначне уплатнїня нелем в самотній математіцї, а тыж в фізіцї (теорія ґруп) або в найрізнїшых технічных областях. Публіцї є під понятём алґебра знама такзвана елементарна алґебра, што є часть алґебры занимаюча ся рішінём (передовшыткым поліноміалных) формул тай їх сістем.

 Етімолоґія 
Слово „алґебра“ походить з арабского الجبر (ал-джабр). Было перевязате з книгы Ал-кітаб ал-мухтасар фі хісаб ал-джабр ва-л-мукабала („Сумарна книга о рахованю за помочі доповнёваня і вырівнаваня“) перьского математіка Мухаммада ібн Муса ал-Хорезміго, котра ся занимала общім поступом рїшіня лінеарных і квадратічных формул хоснованём сімболів (незнамых) і основныма операціями з тыма сімболами. 

 Основны дісціпліны алґебры 
Алґебра є дуже шырока математічна область і можне єй розчленити до много дісціплін. Ту суть дакотры з них:
 Елементарна алґебра
 Лінеарна алґебра
 Абстрактна алґебра
 Теорія ґруп
 Теорія округів
 Теорія тїлес
 Універзална алґебра

Катеґорія:Алґебра